stanford-oval/wikipedia huggingface dataset:
Canadan Sanomat

Canadan Sanomat oli Thunder Bayssa vuosina 2001–2012 ilmestynyt kanadansuomalainen sanomalehti.
Kun Thunder Bayssä ilmestynyt Canadan Uutiset lakkasi vuonna 2000, lehden entinen työntekijä Aarre Ertolahti perusti sen tilalle uuden lehden Canadan Sanomat. Se ilmestyi aluksi kerran viikossa ja myöhemmin kahdesti kuukaudessa. Torontolaisen Vapaan Sanan kustannusyhtiö Vapaa Sana Press osti Canadan Sanomat vuonna 2005. Lehdet yhdistettiin Torontossa ilmestyväksi Kanadan Sanomiksi vuonna 2012.
Canacomyrica monticola

| Canacomyrica monticola> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fagales
Heimo::  Suomyrttikasvit
Suku::  Canacomyrica  Guillaumin
Laji::  monticola
Kaksiosainen nimi
 Canacomyrica monticola  Guillaumin 
Infobox OKNimi-testi OK: 
Canacomyrica monticola on suomyrttikasveihin kuuluva uusikaledonialainen kasvilaji, joka on ainoa laji Canacomyrica-suvussa. Se edustaa suomyrttikasvien heimossa erillistä kehityshaaraa, joka on kaukaisempaa sukua muille heimon kasveille kuin loput suvut, suomyrtit, norkkomyrtit ja tuoksumyrtit, ovat keskenään. Se on puuvartinen kasvi, jonka kukat ovat kuusilukuisia. Laji kasvaa Uudessa-Kaledoniassa saaren eteläosassa metsissä tai pensakoissa ultramafisella alustalla ja luokitellaan silmälläpidettäväksi. Lajin esiintymiä uhkaavat pensaikkopalot ja Goron nikkelikaivosalueen toiminta.
Chef

Wikisanakirjassa on tähän liittyvä sananselitys: .
Chef voi tarkoittaa ainakin seuraavia:
Chef, hahmo South Park -animaatiosarjassa
Chef, Jon Favreaun ohjaama elokuva vuodelta 2014.
Burrillville

Vuonna 1786 rakennettu Moses Taft House lisättiin National Register of Historic Places -luetteloon vuonna 2009.
Burrillville on kunta (town) Providencen piirikunnassa, Rhode Islandin osavaltiossa, Yhdysvalloissa. Vuoden 2010 väestönlaskennassa kunta asukasluku oli 15 955. Sen pinta-ala on 148 neliökilometriä, josta 143,9 neliökilometriä on maata ja 4,1 neliökilometriä vettä. Asukastiheys kaupungissa on 109,8 as./km²
Burrillville on nimetty rhodeislandilaisen senaattorin James Burrill nuoremman mukaan.
Kylät

Glendale
Nasonville
Pascoag
Oakland
Mapleville
Harrisville
Bugg

| Bugg |
| --- | --- |

Alkuperämaa:   Ruotsi
Piirteet
Lajiryhmä:  Tanssiurheilu
Kilpailutoiminta
Kansainvälinen kattojärjestö:  World Rock’n’Roll Confederation
Jäsenliittoja:  Suomen Tanssiurheiluliitto
Infobox OKNimi-testi OK: 
Bugg on ruotsalainen rock'n'swing-tanssi. Kotimaassaan tanssi on erittäin suosittu, mutta sen suosio on kasvanut viime aikoina suuresti myös suomalaisilla tanssilavoilla ehkä osittain varsin helpon perusaskelensa takia.
Bugg on suhteellisen tuore tanssi, sen juuret ovat 1960–70-luvulla. Buggin kehitystä nykyiseen muotoonsa auttoi myös ruotsalaisen iskelmämusiikin kehittyminen. Buggia tanssitaan nelijakoisen, suhteellisen nopean musiikin tahdissa.
Buggia opetetaan ja tanssitaan monella eri tyylillä. Perinteisin on pyörivä bugg, jossa tanssitaan paikoillaan naisen pyöriessä miehen ympäri. 1990-luvulla alkoi tanssissa eteneminen olla suosittua, jolloin syntyi liikkuva bugg. Buggin kehitys on ollut Ruotsissa yhä jatkuvaa, ja jalkatyöskentely sekä vientitekniikka ovatkin ottaneet vaikutteita muista swing-tansseista 2000-luvun puolella.
Kilpatanssina bugg on tarkemmin määritelty kuin muut rock'n'swing-tanssit.
Rock'n'swing -tanssiseuroja

Baunssi / Hämeenlinna
Rock'n'Swing Dance Club Comets / Helsinki
Swing Team / Tampere
Flying Steps / Turku
Rock'n'Swing Dance Club Break / Jyväskylä
Mikkeli Swing Society / Mikkeli
Aiheesta muualla

Buggista löytyy materiaalia Nackswingetin videoarkistosta (Arkistoitu – Internet Archive)
Cheers

Cheers tarkoittaa seuraavia asioita:
Cheers, yhdysvaltalainen tilannekomediasarja (1982–1993)
Cheers, Obie Tricen rap-albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cheers”, voi hakea sivunnimihaulla, laajalla sivunnimihaulla tai tekstihaulla.
Charlotte Davy

Charlotte Davy (myös Carole Davy; 19. lokakuuta 1760 Chalonnes-sur-Loire, Maine-et-Loire, Ranska – 1. helmikuuta 1794 Avrillé, Maine-et-Loire, Ranska) oli maallikkonainen Ranskan Angersin hiippakunnassa ja yksi Anjoun marttyyreistä Ranskan vallankumouksessa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984, ja hänen muistopäiväänsä vietetään 2. tammikuuta yhtenä Anjoun marttyreistä tai 1. helmikuuta.
Cheesecake

| Cheesecake |
| --- | --- |
 TEO (keskellä) esittämässä kappaletta toisen semifinaalin pukuharjoituksissa.
Kappaleen tiedot
Esittäjä(t):  TEO
Säveltäjä(t):  Juri Vaštšuk
Sanoittaja(t):  Dmitri Novik
Euroviisutiedot
Vuosi:  2014
Maa:  Valko-Venäjä
Kieli:  englanti
Sijoitus:  16.
Pisteet:  43
Sijoitus semifinaalissa:  5.
Pisteet semifinaalissa:  87
Sanat:  sanoitus
Video:  videolinkki
Cheesecake on TEO:n esittämä kappale, joka edusti Valko-Venäjää vuoden 2014 Eurovision laulukilpailussa. Kappaleen on säveltänyt Juri Vaštšuk eli TEO itse ja sanoittanut Dmitri Novik. Kappaleen kesto on kaksi minuuttia ja 56 sekuntia.
Cheesecake selviytyi toisesta semifinaalista jatkoon ollen semifinaalin viides 87 pisteellä. Finaalissa TEO sijoittui kappaleellaan sijalle 16, kun kappale keräsi 43 pistettä. Se sai finaalin ainoan täyden pistepottinsa eli 12 pistettä Venäjältä.
Kappaleen alkuperäisessä versiossa kertosäkeistössä lauletaan Google Maps. Se jouduttiin kuitenkin muuttamaan muotoon all the maps, sillä mainostaminen on kiellettyä Eurovision laulukilpailussa.
Käännös suomeksi
Canada Life Centre

| Canada Life Centre |
| --- | --- |

Rakennuksen tiedot
Sijainti:  300 Portage Avenue Winnipeg, Manitoba, Kanada
Koordinaatit:  49°53′34″N, 97°8′37″W
Rakennustyöt aloitettu:  16. huhtikuuta 2003
Avattu:  16. marraskuuta 2004
Omistaja:  True North Sports & Entertainment Limited
Kustannukset:  133,5 miljoonaa CAD
Arkkitehti:  Sink Combs Dethlefs   Number TEN Architectural Group
Aiemmat nimet:  True North Centre (rakennusvaiheessa) MTS Centre (vuoteen 2017) Bell MTS Place (2017–2021)
Käyttäjät
 Winnipeg Jets (NHL) (2011–), Manitoba Moose (AHL) (2004–2011)   Winnipeg Alliance FC (CMISL) (2007 & 2010) 
Katsojakapasiteetti
 Jääkiekko: 15 321   Konsertit: 16 345 
Lisää rakennusartikkeleitaArkkitehtuurin teemasivulla
Canada Life Centre (aiemmin MTS Centre ja Bell MTS Place) on Kanadan Winnipegissä sijaitseva vuonna 2004 avattu jäähalli. Se on toiminut NHL-liigan nykyisen Winnipeg Jetsin kotihallina joukkueen perustamisesta 2011 lähtien. Se on myös AHL-joukkue Manitoba Moosen kotihalli.
Areena korvasi vanhan ja sittemmin puretun Winnipeg Arenan. Canada Life Centren kapasiteetti jääkiekko-otteluissa on 15 321 katsojaa, joten se on NHL-areenoista toiseksi pienin Arizona Coyotesin Mullett Arenan jälkeen. Konsertteihin mahtuu hieman enemmän yleisöä, ja hallin yleisöennätys on noin 17 000 katsojaa Metallican konsertissa vuonna 2018.
Hallin nimi oli aluksi MTS Centre manitobalaisen telekommunikaatioyhtiön mukaan. Vuonna 2017 se nimettiin Bell MTS Placeksi, kun suurempi teleyhtiö Bell Canada osti MTS:n. Kesällä 2021 halli nimettiin uudelleen Canada Life Centreksi, kun vakuutusyhtiö Canada Life teki 10 vuoden sponsorisopimuksen.
Britannian Grand Prix 1987

Britannian Grand Prix 1987 oli Formula 1 -sarjan osakilpailu, joka ajettiin 12. heinäkuuta 1987 Silverstonen radalla. Kilpailun voitti kotikilpailuaan ajanut Nigel Mansell. Voitto oli hänelle kauden kolmas.
Taistelu voitosta oli mielenkiintoinen. Nelson Piquet johti Manselliä 20 sekunnilla kierroksella 45, mutta Mansell ohitti hänet 15 kierrosta myöhemmin Stowe-mutkassa.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Nigel Mansell | Williams-Honda | 65 | 1:19:11.780 | 2 | 9 |
| 2 | 6 |  Nelson Piquet | Williams-Honda | 65 | + 1.918 | 1 | 6 |
| 3 | 12 |  Ayrton Senna | Lotus-Honda | 64 | + 1 krs. | 3 | 4 |
| 4 | 11 |  Satoru Nakajima | Lotus-Honda | 63 | + 2 krs. | 12 | 3 |
| 5 | 17 |  Derek Warwick | Arrows-Megatron | 63 | + 2 krs. | 13 | 2 |
| 6 | 19 |  Teo Fabi | Benetton-Ford | 63 | + 2 krs. | 6 | 1 |
| 7 | 20 |  Thierry Boutsen | Benetton-Ford | 62 | + 3 krs. | 5 |   |
| 8 (1) | 3 |  Jonathan Palmer | Tyrrell-Ford | 60 | + 5 krs. | 23 |   |
| 9 (2) | 14 |  Pascal Fabre | AGS-Ford | 59 | + 6 krs. | 25 |   |
| Kesk. | 4 |  Philippe Streiff | Tyrrell-Ford | 57 | Moottori | 22 |   |
| NC | 9 |  Martin Brundle | Zakspeed | 54 | Ei sijoitusta | 17 |   |
| Kesk. | 1 |  Alain Prost | McLaren-TAG | 53 | Moottori | 4 |   |
| Kesk. | 27 |  Michele Alboreto | Ferrari | 52 | Ripustukset | 7 |   |
| Kesk. | 18 |  Eddie Cheever | Arrows-Megatron | 45 | Moottori | 14 |   |
| Kesk. | 23 |  Adrián Campos | Minardi-Motori Moderni | 34 | Polttoaineen syöttö | 19 |   |
| Kesk. | 21 |  Alex Caffi | Osella-Alfa Romeo | 32 | Moottori | 20 |   |
| Kesk. | 10 |  Christian Danner | Zakspeed | 32 | Vaihdelaatikko | 18 |   |
| Kesk. | 7 |  Riccardo Patrese | Brabham-BMW | 28 | Turbo | 11 |   |
| Kesk. | 2 |  Stefan Johansson | McLaren-TAG | 18 | Moottori | 10 |   |
| Kesk. | 24 |  Alessandro Nannini | Minardi-Motori Moderni | 10 | Moottori | 15 |   |
| Kesk. | 8 |  Andrea de Cesaris | Brabham-BMW | 8 | Turbo | 9 |   |
| Kesk. | 28 |  Gerhard Berger | Ferrari | 7 | Onnettomuus | 8 |   |
| Kesk. | 30 |  Philippe Alliot | Larrousse-Ford | 7 | Vaihdelaatikko | 21 |   |
| Kesk. | 25 |  René Arnoux | Ligier-Megatron | 3 | Sähköt | 16 |   |
| Kesk. | 16 |  Ivan Capelli | March-Ford | 3 | Onnettomuus | 24 |   |
| DSQ | 26 |  Piercarlo Ghinzani | Ligier-Megatron | 0 | Hylätty | 19 |   |
Lähde:
Muuta

Paalupaikka: Nelson Piquet – 1:07.110
Nopein kierros: Nigel Mansell – 1:09.832 kierroksella 58
Numerot sulkeissa tarkoittavat Jim Clark Trophy -kilpailuun osallistuneiden kuljettajien sijoituksia.
Kilpailu nähtiin Suomessa TV1:ssä suorana lähetyksenä selostajana Juha Jokinen.
Helsingin Sanomat 12.7.1987
Kilpailu nähtiin Suomessa suorana lähetyksenä klo 16.30-18.30 välisenä aikana.
Britannian Grand Prix 1986

Brands Hatchin ratakartta.
Britannian Grand Prix 1986 oli Formula 1 -sarjan osakilpailu, joka ajettiin 13. heinäkuuta 1986 Brands Hatchin radalla. Kilpailun voitti kotikilpailuaan ajanut Nigel Mansell. Voitto oli hänelle kauden kolmas.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Nigel Mansell | Williams-Honda | 75 | 1:30'38.471 | 5 | 9 |
| 2 | 6 |  Nelson Piquet | Williams-Honda | 75 | + 5.574 | 1 | 6 |
| 3 | 1 |  Alain Prost | McLaren-TAG | 74 | + 1 krs. | 6 | 4 |
| 4 | 25 |  René Arnoux | Ligier-Renault | 73 | + 2 krs. | 8 | 3 |
| 5 | 3 |  Martin Brundle | Tyrrell-Renault | 72 | + 3 krs. | 11 | 2 |
| 6 | 4 |  Philippe Streiff | Tyrrell-Renault | 72 | + 3 krs. | 16 | 1 |
| 7 | 11 |  Johnny Dumfries | Lotus-Renault | 72 | + 3 krs. | 10 |   |
| 8 | 8 |  Derek Warwick | Brabham-BMW | 72 | + 3 krs. | 9 |   |
| 9 | 14 |  Jonathan Palmer | Zakspeed | 69 | + 6 krs. | 22 |   |
| NC | 18 |  Thierry Boutsen | Arrows-BMW | 62 | Ei sijoitusta | 13 |   |
| Kesk. | 16 |  Patrick Tambay | Lola-Ford | 60 | Vaihdelaatikko | 17 |   |
| Kesk. | 27 |  Michele Alboreto | Ferrari | 51 | Turbo | 12 |   |
| Kesk. | 24 |  Alessandro Nannini | Minardi-Motori Moderni | 50 | Ohjaus | 20 |   |
| Kesk. | 19 |  Teo Fabi | Benetton-BMW | 45 | Polttoaineen syöttö | 7 |   |
| Kesk. | 7 |  Riccardo Patrese | Brabham-BMW | 39 | Moottori | 15 |   |
| Kesk. | 12 |  Ayrton Senna | Lotus-Renault | 27 | Vaihdelaatikko | 3 |   |
| Kesk. | 29 |  Huub Rothengatter | Zakspeed | 24 | Moottori | 25 |   |
| Kesk. | 23 |  Andrea de Cesaris | Minardi-Motori Moderni | 23 | Sähköt | 21 |   |
| Kesk. | 20 |  Gerhard Berger | Benetton-BMW | 22 | Sähköt | 4 |   |
| Kesk. | 15 |  Alan Jones | Lola-Ford | 22 | Kaasu | 14 |   |
| Kesk. | 28 |  Stefan Johansson | Ferrari | 20 | Moottori | 18 |   |
| Kesk. | 2 |  Keke Rosberg | McLaren-TAG | 7 | Vaihdelaatikko | 5 |   |
| Kesk. | 26 |  Jacques Laffite | Ligier-Renault | 0 | Kolari | 19 |   |
| Kesk. | 17 |  Christian Danner | Arrows-BMW | 0 | Kolari | 23 |   |
| Kesk. | 21 |  Piercarlo Ghinzani | Osella-Alfa Romeo | 0 | Kolari | 24 |   |
| Kesk. | 22 |  Allen Berg | Osella-Alfa Romeo | 0 | Kolari | 26 |   |
Lähde:
Muuta

Paalupaikka: Nelson Piquet – 1'06.961
Nopein kierros: Nigel Mansell – 1'09.593 kierroksella 69
Kilpailu aiottiin alun perin lähettää Suomessa tunnin mittaisena koosteena TV1:ssä, mutta lopulta kilpailua alettiin seurata suorana lähetyksenä viidenneltä kierrokselta eteenpäin. Kilpailu vuorotteli TV1:llä ja TV2:lla kilpailun kestäessä. Kilpailun päätyttyä kilpailun startti ja neljä ensimmäistä kierrosta näytettiin nauhalta jälkikäteen. Kilpailun selosti Juha Jokinen.
Honda-moottorin ensimmäinen eturivin lähtöpaikat
Bø Sommarland

| Bø Sommarland |
| --- | --- |

Sijainti:  Midt-Telemark, Norja
Omistaja:  Parques Reunidos
Toimitusjohtaja:  René Sas
Avattu:  1985
Kävijämäärä:  noin 150 000 vuodessa
Aiheesta muualla
Verkkosivut
 n • k • 
Bø Sommarland on Midt-Telemarkin kunnassa Norjassa sijaitseva vesipuisto, joka on avattu vuonna 1985. Se kuuluu samaan Parques Reunidos -konserniin kuin Tusenfryd.
Vesiliukumäkiä
Leikkipaikka
Aiheesta muualla

Kuvia tai muita tiedostoja aiheesta Bø Sommarland Wikimedia Commonsissa
Vesipuiston kotisivut (norjaksi)
Seal

Seal vuonna 2012.
Seal (oik. Seal Henry Olusegun Olumide Adelo Samuel, s. 19. helmikuuta 1963 Lontoo) on brittiläinen soul-laulaja.
Elämä ja ura

Seal syntyi Lontoon Paddingtonissa. Hänen vanhempansa olivat brasilialaissyntyinen Francis Samuel ja nigerialaissyntyinen Adebisi Samuel. Hän opiskeli arkkitehtuuria ja konetekniikkaa.
Vuonna 1990 Seal oli vierailevana artistina Adamskin singlellä ”Killer”, joka nousi Britanniassa listaykköseksi. Seal sai pian levytyssopimuksen ZTT Recordsilta. Vuonna 1991 ilmestyi hänen ensimmäinen albuminsa, Seal. Vuonna 2002 Seal teki yhdessä Santanan kanssa kappaleen ”You Are My Kind”, joka julkaistiin albumilla Shaman. Syyskuussa 2010 Anna Eriksson ilmoitti tekevänsä Sealin kanssa kappaleen yhdessä. Kyseinen kappale, ”You Get Me”, julkaistiin Seal 6: Commitment -albumilla.
Perhe

Seal on ollut naimisissa saksalaisen huippumallin Heidi Klumin kanssa. He ovat vuonna 2012 ilmoittaneet eroavansa. Heillä on liitostaan kolme yhteistä lasta: vuosina 2005 ja 2006 syntyneet pojat sekä vuonna 2009 syntynyt tytär. Perheeseen kuuluu myös Klumin tytär Leni (s. 2004).
Sairaus

Sealin kasvot ovat tyypillinen esimerkki ihon punahukan (Discoid lupus erythematosus - DLE) aiheuttamista arvista. Seal on kertonut haastatteluissa, että tauti iski häneen teini-iässä. Se ei ainoastaan aiheuttanut kasvojen arpia, mutta myös vaikutti päänahassa aiheuttaen hiusten lähdön. Laulajan tila on kuitenkin pysynyt vakaana jo vuosia.
Diskografia

Seal (1991)
Seal II (1994)
Human Being (1998)
Seal IV (2003)
Best 1991-2004 (2004)
Live in Paris (2005)
One Night to Remember (2006)
System (2007)
Soul (2008)
Commitment (2010)
Soul 2 (2011)
7 (2015)
Standards (2017)
Aiheesta muualla

Kuvia tai muita tiedostoja aiheesta Seal Wikimedia Commonsissa
Viralliset kotisivut
Seal Internet Movie Databasessa. (englanniksi)
Charles Darwin Research Station

Charles Darwin Research Station on Galápagossaarilla toimiva biologinen tutkimuslaitos, jonka toimintaa johtaa Charles Darwin Foundation.
Tutkimusasema sijaitsee Puerto Ayorassa Santa Cruzin saarella, ja sillä on sivutoimistot Isabelassa ja San Cristóbalissa. Asema perustettiin vuonna 1964. Asemalla työskentelee sekä ecuadorilaisia tutkijoita että tutkijoita kaikkialta maailmasta. Tavoitteena on Galápagoksen maa- ja vesiluonnon suojelu tutkimuksen avulla.
Aiheesta muualla

Wikimedia Commonsissa on kuvia tai muita tiedostoja aiheesta .
Tutkimusaseman kotisivu (englanniksi) (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Charlotte Dundas

Robert Bowien laatima poikkileikkaus "Charlotte Dundas"-aluksesta
William Symingtonin kuva "Charlotte Dundas"
Charlotte Dundas oli ensimmäinen käyttökelpoisena pidetty höyrylaiva, jonka varhaisinta versiota koekäytettiin vuonna 1801. Aluksen suunnitteli skotlantilainen insinööri William Symington. Charlotte Dundas oli suunniteltu hinaamaan muita aluksia Forthin–Clyden kanavassa Skotlannissa. Se osoitti kykynsä maaliskuussa 1802 tehdyssä kokeessa ja veti kahta painavaa proomua yli 30 kilometriä kuudessa tunnissa.
Carlotte Dundasin pituus oli 17 metriä ja sen voimanlähteenä toimi pystysylinterinen höyrykone, joka pyöritti siipiratasta. Aluksen nimi oli sen  päärahoittajan Lordi Dundasin tyttären nimi. Charlotte Dundasia  ei kuitenkaan otettu käyttöön, koska sen pelättiin tuottavan liian suuria aaltoja, jotka voivat tuhota kanavan rantapenkereet.
Symington suunnitteli toisen version, johon asennettiin tehokkaampi vaakasylinterinen kone. Siipiratas oli aluksen keskellä aaltojen vähentämiseksi. Tätä alusta koekäytettiin 1803. Puurunkoisen aluksen pituus oli 17,1 metriä, leveys 5,5 metriä ja syväys 2,4 metriä. Tämän aluksen rakensi John Allen ja höyrykoneen Carron Company. Ensimmäinen koepurjehdus tehtiin Forthin–Clyden kanavalla Skotlannissa 4. tammikuuta vuonna 1803. Muutamien parannusten jälkeen alus otettiin käyttöön kanavahinaajana. Tämäkin alus jäi pian pois käytöstä, koska pelättiin aaltoja.
Nykyään "Charlotte Dundasin ystävät" (Friends of Charlotte Dundas) -niminen ryhmä kampanjoi innokkaasti Symingtonin varhaisten saavutusten tunnetuksi tekemisen puolesta.
Carolina Sandgren

Carolina Sandgren
Carolina Sandgren (s. 1965 Tomelilla) on ruotsalainen oopperalaulaja, äänialaltaan sopraano. Hän opiskeli Tukholman kuninkaallisessa musiikkikorkeakoulussa ja Tukholman oopperakorkeakoulussa.
Sandgren teki läpimurtonsa vuonna 1993 Nannettan roolissa Falstaffissa ja Gildan roolissa Rigolettossa. Molemmissa teoksissa hän esiintyi yhdessä Ingvar Wixellin kanssa Göteborgin suurteatterissa. Vuonna 1994 hän osallistui Aniara-teoksen kantaesitykseen Göteborgin oopperassa. Hän on esiintynyt vierailijana Ruotsin kuninkaallisessa oopperassa, Drottningholms Slottsteaterissa, Malmön oopperassa, Tanskan kuninkaallisessa teatterissa, Kööpenhaminan oopperassa, Walesin kansallisoopperassa, Prahan kansallisteatterissa, Deutsches Nationaltheater and Staatskapelle Weimarissa ja Aalto-Theaterissa.
Sandgrenin moniin esiintymisiin on sisältynyt rooleja muiden muassa Wolfgang Amadeus Mozartin, Gioacchino Rossinin, Giuseppe Verdin, Giacomo Puccinin, Richard Wagnerin, Pjotr Tšaikovskin ja Dmitri Šostakovitšin oopperoissa. Hän on myös esiintynyt sopraanosolistina Mozartin Requiemissa. Hän on usein laulanut sellaisten orkestereiden kuin Pietarin filharmonikkojen ja Göteborgin sinfoniaorkesterin solistina. Hän kiersi Kiinaa Göteborgin puhallinorkesterin ja vuonna 2013 Magnus Rosénin yhtyeen kanssa. Vuonna 2013 Sandgrenista tehtiin Göteborgin kaupungin ansioritarikunnan jäsen.
Centrumin talo

Centrumin talo voi tarkoittaa seuraavia rakennuksia:
Centrumin talo, rakennus Lahdessa
Centrumin talo, rakennus Oulussa
Centrumin talo, rakennus Riihimäellä
Centrumin talo, rakennus Tampereella
Centrumin talo, rakennus Turussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Centrumin talo”, voi hakea sivunnimihaulla, laajalla sivunnimihaulla tai tekstihaulla.
Centro Surin provinssi

| Centro Sur |
| --- | --- |
 Centro Surin sijainti punaisella
Valtio:   Päiväntasaajan Guinea
Hallinto:  
 – hallinnollinen keskus:  Evinayong
Väkiluku (2001):  125 856
Centro Surin provinssi (suom. Keski-Etelä) on yksi Päiväntasaajan Guinean seitsemästä provinssista. Se sijaitsee mantereella Río Munin alueen keskellä. Provinssin pääkaupunki on Evinayong. Muita merkittäviä kaupunkeja ovat Akurenam ja Niefang. Provinssin asukasluku oli 125 856 vuonna 2001.
Centro Sur jakautuu viiteen kuntaan, jotka ovat:
Evinayong
Niefang
Akurenam
Bikurga
Nkimi
Sarianne Savola

| Mitalit> Maa:   Suomi.Naispaini.EM-kilpailut  | Mitalit> Maa:   Suomi.Naispaini.EM-kilpailut  | Mitalit> Maa:   Suomi.Naispaini.EM-kilpailut  | Maa:   Suomi> Naispaini. |
| --- | --- | --- | --- |
|  Pronssia | Vilna 2009 | 48 kg |  |
Sarianne Johanna Savola (s. 13. maaliskuuta 1987 Pylkönmäki) on suomalainen naispainija. Hän edusti Lappajärven Veikkoja ja kilpaili suurimman osan urastaan 48 kilogramman painoluokassa. Häntä valmensivat oma isä Tapio Savola ja Ahto Raska sekä aiemmin myös Vesa Alanen, Janne Myllyperkiö ja Hannu Övermark. Urheilu-uransa ulkopuolella Savola valmistui juristiksi vuonna 2014.
Savola voitti EM-pronssia Vilnasta 2009. Lisäksi hän on ollut EM-kilpailuissa yhdeksäs vuosina 2007 ja 2016, kymmenes vuonna 2012 sekä 12:s vuonna 2011. MM-kilpailuissa Savola on ollut parhaimmillaan 20:s Bakussa 2007. Saksan Grand Prix -turnauksen Savola voitti vuonna 2005, ja vuosina 2006 ja 2008 hän oli samassa turnauksessa kolmas, samoin Yasar Dogu -turnauksessa vuonna 2011. Dan Kolov–Nikola Petrov-turnauksessa hän sijoittui toiseksi vuonna 2012. Juniorien (alle 20-vuotiaiden) EM-kilpailuista Savola saavutti hopeaa vuonna 2006, minkä lisäksi hän sijoittui parhaimmillaan viidenneksi juniorien MM- ja kadettien (alle 17-vuotiaiden) EM-kilpailuissa. Aikuisten Suomen mestaruuksia Savolalla on viisi kappaletta, ja yhteensä hänellä on kahdeksan aikuisten SM-mitalia.